Document ID: 31978R1300

Padomes Regula (EEK) Nr. 1300/78
(1978. gada 6. jūnijs),
ar kuru groza Regulu (EEK) Nr. 1703/72, ar ko inter alia paredz noteikumus par to, kā Kopienā finansē izdevumus, kuri rodas, īstenojot 1971. gada Pārtikas atbalsta konvenciju
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu, un jo īpaši tā 43. pantu,
ņemot vērā Komisijas priekšlikumu,
ņemot vērā Eiropas Parlamenta atzinumu [1],
tā kā 3. panta 1. punkts Padomes 1975. gada 29. oktobra Regulā (EEK) Nr. 2727/75 par labības tirgus kopīgo organizāciju [2], kurā jaunākie grozījumi izdarīti ar Regulu (EEK) Nr. 1125/78 [3], paredz noteikt vienotu intervences cenu konkrētai labībai, ieskaitot mīkstos kviešus, un salīdzināmo cenu maizes cepšanai piemērotiem mīkstajiem kviešiem;
tā kā no 1977./1978. tirdzniecības gada maizes cepšanai piemērotus kviešus saskaņā ar īpašiem intervences pasākumiem var iepirkt intervencē par salīdzināmo cenu;
tā kā tāpēc maizes cepšanai piemērotus mīkstos kviešus var piegādāt kā pārtikas atbalstu;
tā kā Padomes 1972. gada 3. augusta Regula (EEK) Nr. 1703/72, ar ko inter alia paredz noteikumus par to, kā Kopienā finansē izdevumus, kuri rodas īstenojot 1971. gada Pārtikas atbalsta konvenciju [4], un jo īpaši tās 7. pants, kas attiecas uz cenu, par kādu preces nodod, ieviešot iepriekšminēto konvenciju, attiecas tikai uz intervences cenu;
tā kā konkrēti pārtikas atbalsta pasākumi var saistīties ar mīkstajiem kviešiem vai maizes cepšanai piemērotiem mīkstajiem kviešiem, preces būtu jāpiegādā par attiecīgu cenu,
IR PIEŅĒMUSI ŠO REGULU.
1. pants
Regulas (EEK) Nr. 1703/72 7. panta 1. punktu aizstāj ar šādu tekstu:
"Cena, par kādu intervences aģentūra nodod preces, ieviešot 1971. gada Pārtikas atbalsta konvenciju, attiecīgi ir vienota intervences cena vai salīdzināmā cena mēnesī, kurā preces izņem no intervences."
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
To piemēro no 1977. gada 1. augusta.
Regula uzliek saistības kopumā un ir tieši piemērojama visās dalībvalstīs.
Luksemburgā, 1978. gada 6. jūnijā

Labels: 3
2
17
5